Sestaoko geltokia (Bilboko metroa)

Sestao Bilboko metroaren 2. lineari dagokion lurpeko geltokia da, izen bereko udalerriko erdigunean kokatuta dagoena, Galtzara Nagusiaren azpian, alegia. 2005eko urtarrilaren 8an ireki zen, eta Bizkaiko Garraio Partzuergoaren 2. tarifa-gunean dago. 2007ko urtarrilaren 20an Portugaleteko geltokia ireki arte 2. linearen geltoki-buru izan zen.

 Sarbideak 
Geltokiak bi eskailera mekanikodun sarbide, korridore bidezko sarbide bat, eta igogailu bidezko beste sarbide bat ditu.

 Kasko plaza, Udaletxea (Kasko irteera)
 Galtzara Nagusia, 14 (La Salle irteera)
 Txikito Bidea / Fleming doktorearen kalea (Camino Txikito Bidea irteera)
 Galtzara Nagusia, 2 (Kasko irteera)

 Gaueko sarbideak 
 Kasko plaza, Udaletxea (Kasko irteera)
 Galtzara Nagusia, 2 (Kasko irteera)

 Geltokia 
Norman Fosterrek diseinatutako haitzulo motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta bi mezzanina izeneko plataforma banatzaile daude. Mezzanina bakoitza alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabalen bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.

Geltoki hauetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. Mezzanina elementuen egitura altzairu herdoilgaitzezkoa da, haitzulo pisutsuaren irudia arinduz. Sarbide korridoreak hormigoizko kanoi eliptikoak dira, espazio zabalak lortuz. Kalean, Kasko sarbidearen kanoia altzairu eta beirazko elementu bilakatzen da, fosterito izenpetutako bidaiaria jasotzeko sarrera gardena, alegia. Aldiz, La Salle sarbidearen kanoia agerian utzi eta ez da fosterito motatako sarrerarik erabili, eta Camino Txikito Bidea sarbidearena harrizko elementu bilakatzen da, sarbidea korridore bidezkoa eta eraikin bati atxikita dagoelako.

Geltokia igogailu, txarteldegi eta balioztatze makinaz hornituta dago. Gainera, 2015eko martxoaren 27tik doako Wi-Fi zerbitzua eskaintzen da, WifiNova enpresaren [TUWI] Metro sarearen bitartez, eta 2017an desfibrilagailua instalatu zen.

 Lotuneak 
Geltokiaren kanpoaldean Bizkaibus eta Alsa zerbitzuak hornitzen dituzten lau autobus geraleku daude. Hurrengo lineak geralekuetatik pasatzen dira:

 0383 El Kasko Plaza (Las Llanas)  Irteera: Kasko  Bizkaibus  A3335  Muskiz Geltokia  Portugalete Miguel de Unamuno, Beilatokia - Errepelega - Sestao Hilerria - Kasko plaza - San Pedro plaza  Sestao Kueto (Galtzara Nagusia)

 0377 El Kasko Plaza (Gran Vía)  Irteera: Kasko  Bizkaibus  A3335  Sestao Kueto (Galtzara Nagusia)  Sestao Las Llanas - Hilerria - Portugalete Errepelega - Ramón y Cajal (Gasolindegia) - Carlos VII - Abaro - San Juan de Dios Ospitalea - Santurtzi Murrieta - Parkea - Gernika parkea - Anbulatorioa - Kabiezes - Balparda - Ortuella Nocedal - Abanto-Zierbena Las Postas - Sanfuentes - Los Heros - Zierbena San Roke - Aldapa - San Mames - Atxiga - La Arena - Muskiz Pobeña - San Julián - Oyancas - Iturrizar - Cendeja - El Crucero  Muskiz Geltokia

 Aizpuru | Irteera: Kasko | Geraleku kodea: 9016  Bizkaibus  A3331  Portugalete Errepelega  Sestao Vía Galindo (INEM) - Trapagaran Galindo - Salcedillo - Alto Alday - Ortuella San Antón - Trapagaran Udaletxea - Maiatzaren Lehena - Arkotxa - Causo  Trapagaran Trapaga auzoa '''Las Llanas Zumardia, 21 | Irteera: Kasko   Alsa  Santurtzi - Madril  Santurtzi Parkea  Barakaldo Landeta - Bilbo Termibus - Burgos Autobus geltokia - Lerma Geltoki kalea - Aranda de Duero - Fuentespina - Milagros - Pardilla - Honrubia de la Cuesta - Carabias - Fresno de la Fuente - Boceguillas - Castillejo de Mesleón - Cerezo de Abajo - Somosierra - Robregordo - La Serna del Monte - Buitrago de Lozoya - Lozoyuela - La Cabrera - Cabanillas - Venturada - El Molar - San Agustín de Guadalix - San Sebastián de los Reyes - Alcobendas - Fuencarral  Madril Amerikako etorbideko geltokia Alsa  Madril - Santurtzi  Madril Amerikako etorbideko geltokia  Portugalete Carlos VII  Santurtzi Parkea

 Bidaiariak 
Bizkaiko Garraio Partzuergoak urtero argitaratzen dituen bidaiarien datuen arabera, geltokiak hurrengo bidaiari kopuruak zenbatzen ditu:

 Erreferentziak 

 Ikus, gainera 
 Sestao
 2. linea (Bilboko metroa)
 Bilboko metroa
 Bizkaibus
 Alsa

 Kanpo estekak 

 Bilboko metroaren webgunea
 Bizkaibusen webgunea
 Alsaren webgunea 

Kategoria:Bilboko metroko geltokiak
Kategoria:Sestaoko eraikinak